Indtil nu har 1,2 millioner danskere fået tredje coronastik.

Det tredje vaccinestik fremrykkes nu en måned for alle danskere fra 40 år og opefter. Dermed kan de få deres tredje stik 4,5 måned efter deres andet stik. Det skriver Sundhedsstyrelsen i en pressemeddelelse. Sundhedsstyrelsens direktør Søren Brostrøm bekræfter det også over for Ritzau I pressemeddelelsen lyder det, at styrelsen anbefaler alle at få tredje stik så hurtigt som muligt. De kommende dage skal man dog "væbne sig med tålmodighed", da der kan være ventetid på vacciner.dk, lyder det. Drop-in vacciner Folk over 40 år defineres som alle, der er født i 1981 eller tidligere år. Og 4,5 måned betyder 140 kalenderdage - eller hvad der svarer til 20 fulde uger fra andet stik. Fra mandag kan den pågældende gruppe også gå ned og få stikket på de vaccinesteder, der kan tilbyde drop-in vaccination. Fra tirsdag vil cirka 60 apoteker i Region Hovedstaden også kunne tilbyde coronastikket, Senere på uge gælder det også også apoteker i Region Syddanmark. Over hele landet tilbyder mange praktiserende læger allerede nu vaccination. 20 procent er revaccineret Ifølge pressemeddelelsen har Sundhedsstyrelsen valgt at fremrykke tredje stik, da immuniteten falder efter andet stik - "særligt efter 4-6 måneder", lyder det. Samtidig er styrelsen også bekymret for den nye Omikron-variant. Foreløbige data tyder dog på, at tredje stik giver en øget immunitet, som kan forebygge alvorlige forløb med covid-19 - også hvis man skulle blive smittet med Omikron. For personer mellem 18-39 år vil tredje stik fortsat blive tilbudt fra kalenderdag 165. Revaccination med tredje stik er endnu ikke godkendt til personer under 18 år. Indtil nu har 1,2 millioner danskere fået tredje stik. Det svarer til 20 procent af befolkningen. I alt har næsten 4,7 millioner danskere fået mindst et stik med coronavaccinen. Det svarer til 79,2 procent af befolkningen.